Rustoopuori täyttyy PaaPiin suloisista printtikankaista! Valikoimasta löytyy kankaat niin aikuisille kuin lapsillekin, tule tekemään löytöjä!
Etelä-Pohjanmaan musiikkiopisto/ Petri Salo
Joulukonsertti - Seinäjoki Symphony Band
Ihania jouluisia säveliä ja laulua sunnuntai-iltapäivään.
All I Want For Christmas Is You, laulajasolisti Eveliina Pakkala
Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi
Tohvelisankarin Rouva Jurvan Teatterissa
Tänä syksynä tuomme näyttämölle uutta vanhaa Maria Jotunin näytelmän: TOHVELISANKARIN ROUVA. Ohjaajalta lainattua: ”Maria Jotunin näytelmässä TOHVELISANKARIN ROUVA riitelevät raha ja rakkaus. Jotunin klassikko riemastuttaa ja herättää ajatuksia edelleen. Nuo ikiaikaiset teemat koskettavat meitä jokaista, vaikka yhteiskunta ympärillämme on muuttunut. Ihmisen perusvietit eivät muutu! Jotuni kirjoittaa komediaa, mutta Jurvan näyttämöllä ilmaisu menee lähelle farssia! Vakavakin tilanne pyörähtää päälaelleen! Ihminen on raadollisuudessaan ja intohimossaan aika koominen otus! Sodassa ja rakkaudessa kaikki keinot ovat, tunnetusti, luvallisia! Tervetuloa yllättävien käänteiden ja vaihtuvien tilanteiden pyörteisiin!” -Eija-Irmeli Lahti- Ensi-iltamme on 6.10.2018 klo.18.00 Jurvan Teatteritalolla. Liput 20€ / Ryhmätarjous (sisältää väliaika tarjoilun) Lippuvaraukset ja lisätiedot numerosta: 040 595 0686 tai sähköpostilla: postiloota@jurvanteatteri.fi Esitysaikataulun löydätte: www.jurvanteatteri.fi tai Facebookista: Jurvan Teatteri
Maria Jotunin huvinäytelmä Tohvelisankarin Rouva Jurvan teatterin syksyssä!
Nyt ensi kertaa suomeksi nähtävä tanskalaisnäytelmä kuvaa sitä, mitä ystävän eteen on valmis tekemään. Susanna on vahva oman tiensä kulkija: menestynyt, hauska, elämässään pitkälle päässyt toimittaja. Eronnut ja lapseton nainen osaa nauttia vapaudestaan, työstään ja rakkaiden ystäviensä seurasta. Mutta edessä on ylittämätön este. Susanna joutuu kohtaamaan oman heikkoutensa sairastuessaan Alzheimerin tautiin vain vähän yli viisikymppisenä. Kun näppäimistö ei enää tottele ja keittiö vaihtelee paikkaa, on ystävien aika tulla hätiin. Rooleissa: Liisu Aurasmaa, Maria Pere, Mari Pöytälaakso ja Mia Vuorela
Lempeä draama naisten välisestä, kaiken kestävästä ystävyydestä.
42 € Katso VIP-illat sekä KEIKKA-illat sivuiltamme!
KOLMAS NAINEN MUSIKAALI - Tästä asti aikaa
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Päärooleissa laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. "Kolmannen naisen kappaleet elää porskuttavat edelleen vahvoina. Ne kuvaavat yhtälailla tätä aikaa, kuin sitä, jolloin ne on tehty. Se on klassikon merkki. Ja koko ajan Hanhiniemi on tehnyt myös uutta musiikkia. Hän onkin osannut olla monella tavalla hyvä! " BACKSTAGE VIP Lipun hintaan 68€ sisältyy Musikaalilippu, rokkimenu-ruokailu ennen esitystä, Road 66 to Alavus - väliaikatarjoilut, aulapalvelu, erikoisohjelmaa rokki-kapakassa haastatteluita ja rokkipaita-fiilistä! Yhteistyössä: Fazer, Hartwall, Lennnol, Netticket
Kaupungin parhaimmat bileet - rokkikapakka avoinna - tule ja viihdy!
Rokki-kapakka avoinna aina puolitoista tuntia ennen musikaalin alkua. Tule ja viihdy!
Juurella pikkusisko järjestää parhaat pirskeet, kun kuppien ja kattiloiden äärellä korvia hellii live-musiikki. Äärellä LIVE pehmentää arkea tai tuo säpinää viikkoon. Luvassa on hemmottelua kaikille aisteille. Torstaina 29.11. tapaamme Äärellä Antti Aution. Antti on uuden polven artisti, joka soittaa raikkaaseen ja vahvaan laululyriikkaan sekä polveilevaan kitarointiin pohjautuvaa suomenkielistä folkrockia. Ylistetty artisti ja yhtye tunnetaan omaperäisestä tyylistään sekä intensiivisistä ja tunnelmallisista keikoistaan. Äärellä LIVEssä Antti Autio esiintyy soolona. http://www.anttiautio.fi/ Antti Autio esiintyy noin klo 19.00. Tapahtumaan on vapaa pääsy. Nähdään Äärellä! Syksyn muut Äärellä LIVEt: 11.10. Marko Haavisto 8.11. Viiniä ja virsiä -ilta 13.12. Kauneimmat joululaulut -ilta
Äärellä Kuppi + Kattilassa 29.11.2018 Antti Autio
Liput ovelta 10 e / 7e (halvempi hinta opiskelijat, eläkeläiset, työttömät)
Sibelius-Akatemian konserttikausi Seinäjoella päättyy karjalaisiin sävelmiin Konsertissa kuultavan Ilja-levyn materiaalin inspiraationa on toiminut Lapualla asunut haitarinsoittaja Ilja Kotikallio Taideyliopiston Sibelius-Akatemian Seinäjoen yksikön konserttikausi huipentuu keskiviikkona 28.11, kun Etnogaalassa 2017 Vuoden artisti -palkinnon voittanut Anne-Mari Kivimäki konsertoi Palomylly-trionsa kanssa. Yhtye soittaa sielunmaisemia Karjalan tanssimailta: se tulkitsee ja tunnelmoi musiikkia Kivimäen uudelta Ilja-albumilta. Ilja-albumi päättää Kivimäen luoman Suistamo- konsertti- ja levysarjan. Samalla Kivimäki jättää jäähyväiset Suistamo-työn tutkimuksen kohteelle, karjalaiselle tarinankertoja, haitarinsoittaja Ilja Kotikalliolle (1894–1961), joka vietti osan elämästään Etelä-Pohjanmaalla, Lapualla. Suistamo-sarja oli osa Kivimäen Taideyliopiston Sibelius-Akatemiaan suorittamaa tohtorintutkintoa, jossa hän tutki 1900-luvun alun rajakarjalaista musiikkielämää ja loi musiikkia Ilja Kotikallion tarinoiden siivittämänä. Anne-Mari Kivimäki on Tampereella asuva freelance-muusikko, säveltäjä ja sanoittaja. Hän on kehittänyt venäläisen Notka-haitarin ympärille yhtyeitä ja monitaiteellisia soivia taideteoksia ja luonut oman soittotyylin, nykykarjalaisen haitari-trancen. Kivimäen mukana kiertueella soittavat kansanmusiikin ja jazzin huippunimet, kontrabassotaiteilija Ville Rauhala ja viulumestari Piia Kleemola. Anne-Mari Kivimäki – haitari, laulu Piia Kleemola – viulu, jouhikko, laulu Ville Rauhala – kontrabasso, laulu
Anne-Mari Kivimäki & Palomylly soittaa musiikkia Karjalan tanssimailta niin, että karmuuni laulaa, pokoiniekat nousevat ja lanteet heiluvat Kontokin kulmilla.
Still Standing Tapas & Wine, Torikatu 9, Seinäjoki
Kulttuurikierroksen teemana marraskuussa "Liikkuva nuoppari"
Kulttuurikierroksen teemana marraskuussa Liikkuva nuoppari Ähtärin kaupungin nuorisotoimi vetää tilatoimintaa marraskuussa myös kirjastoauton kulttuurikierroksella. Luvassa on bingoilua, lautapelejä, mukavaa yhdessäoloa ja yleistä pölinää, tietenkin kahvittelun/ mehun ja pienten tarjoilujen lomassa. Tervetuloa lapset, nuoret ja "ikinuoret"! tiistai 6.11.2018 klo 13-14 Alastaipaleen kylätalo klo 14.30-15.30 Gaijan piha klo 16-17 Peränne, Haapakyläntie 28 tiistai 13.11.2018 klo 17.00-18.30 Heikkilä, Ähtärinranta klo 19-21 Rasinsalo, Lehonkankaantie 251 tiistai 20.11.2018 klo 17.00-18.30 Myllymäki, Kioski-Kahvila Myllyn piha, Asematie 10 klo 19-21 Tähkälä, Pihlajavedentie 863 tiistai 27.11.2018 klo 17.00-18.30 Rämälän kylätalo klo 19-21 Vehun kylätalo Kirjastoauton puhelinnumero on 0400 172 487. Järjestää Ähtärin kaupungin vapaa-aika- ja kirjastotoimet.
Ähtärin kirjastoauton kulttuurikierroksella marraskuun tiistapäivinä ollaan nuopparin matkassa